3)

regulas III pielikumu groza šādi: a) pielikuma ORO.FC.100. punktu groza šādi: i) pievieno šādu f) apakšpunktu: “f) Īpašas prasības helikopteru ekspluatācijai Ja helikopteru ekspluatē divu pilotu apkalpe: 1) katram pilotam ir sertifikāts, kas apliecina, ka ir sekmīgi pabeigts daudzpilotu apkalpes sadarbības (MCC) kurss helikopteros saskaņā ar Regulu (ES) Nr. 1178/2011; vai 2) katrs pilots ir veicis vismaz 500 lidojuma stundas daudzpilotu lidojumu pilota statusā.”; ii) punkta d) apakšpunktu aizstāj ar šādu: “d) Lidojuma apkalpes locekli lidojuma laikā pie vadības ierīcēm var aizvietot cits atbilstoši kvalificēts lidojuma apkalpes loceklis.”; b) pielikuma ORO.FC.105. punktu aizstāj ar šādu: “ORO.FC.105 Gaisa kuģa kapteiņa/komandiera iecelšana a) Saskaņā ar Regulas (ES) 2018/1139 V pielikuma 8.6. punktu ekspluatants vienu lidojuma apkalpes pilotu, kuram ir gaisa kuģa kapteiņa kvalifikācija saskaņā ar Regulas (ES) Nr. 1178/2011 I pielikumu (Part-FCL), ieceļ par gaisa kuģa kapteini vai, veicot komerciālus gaisa pārvadājumus, par gaisa kuģa komandieri. b) Ekspluatants lidojuma apkalpes locekli par gaisa kuģa kapteini/komandieri ieceļ tikai tad, ja ir izpildīti visi turpmāk minētie nosacījumi: 1) lidojuma apkalpes loceklim ir lidojumu veikšanas rokasgrāmatā noteiktā obligātā pieredze; 2) lidojuma apkalpes loceklim ir atbilstīgas zināšanas par paredzēto lidojuma maršrutu vai reģionu un lidlaukiem, tostarp rezerves lidlaukiem, iekārtām un procedūrām, ko paredzēts izmantot; 3) lidojuma apkalpes loceklis ir pabeidzis ekspluatanta rīkotu komandieru kursu, ja daudzpilotu apkalpes lidojumu gadījumā tas no otrā pilota tiek paaugstināts par gaisa kuģa kapteini/komandieri. c) Ar lidmašīnām un helikopteriem veiktu komerciālu pārvadājumu gadījumā gaisa kuģa kapteinis/komandieris vai pilots, kam var uzticēt gaisa kuģa vadību, iepriekš ir guvis sākotnēju iepazīšanas apmācību par paredzēto lidojuma maršrutu vai reģionu un lidlaukiem, tostarp rezerves lidlaukiem, iekārtām un procedūrām, ko paredzēts izmantot, un gūtās zināšanas uztur šādi: 1) Zināšanas par lidlauku uztur, vismaz vienu reizi 12 kalendārajos mēnešos veicot lidojumu uz attiecīgo lidlauku. 2) Zināšanas par maršrutu vai reģionu uztur, vismaz vienu reizi 36 mēnešos veicot lidojumu attiecīgajā maršrutā vai reģionā. Turklāt ir nepieciešama kvalifikācijas atjaunināšanas apmācība attiecībā uz zināšanām par maršrutu vai reģionu, ja 36 mēnešu laikposmā 12 mēnešus nav veikts lidojums attiecīgajā maršrutā vai reģionā. d) Neatkarīgi no c) apakšpunkta, veicot lidojumus dienā saskaņā ar VFR ar B un C klases lidmašīnām un helikopteriem, iepazīšanas apmācību par maršrutu un lidlaukiem var aizstāt ar iepazīšanās apmācību par reģionu.”; c) pielikuma ORO.FC.125. punktu aizstāj ar šādu: “ORO.FC.125 Apmācība par atšķirībām, iepazīšanas apmācība, apmācība par iekārtām un procedūrām a) Lidojuma apkalpes locekļi pabeidz apmācību par atšķirībām vai iepazīšanas apmācību, ja tas prasīts Regulas (ES) Nr. 1178/2011 I pielikumā (Part-FCL). b) Lidojuma apkalpes locekļi pabeidz apmācību par iekārtām un procedūrām, ja iekārtu vai procedūru maiņas dēļ nepieciešamas papildu zināšanas par pašlaik ekspluatējamo gaisa kuģu tipiem vai variantiem. c) Lidojumu veikšanas rokasgrāmatā norāda, kad ir vajadzīga šāda apmācība par atšķirībām vai iepazīšanas apmācība, vai apmācība par iekārtām un procedūrām.”; d) pielikuma ORO.FC.130. punkta a) apakšpunktu aizstāj ar šādu: “a) Visi lidojuma apkalpes locekļi pabeidz ikgadēju periodisko apmācību lidojumā un uz zemes par to gaisa kuģu tipu vai variantu un ar to saistītajām gaisa kuģa iekārtām, ar kuru tie veic lidojumus, tostarp apmācību par visu gaisa kuģī esošo avārijas un drošības ierīču atrašanās vietu un lietošanu.”; e) pielikuma ORO.FC.140. punktu aizstāj ar šādu: “ORO.FC.140 Vairāku gaisa kuģu tipu vai variantu ekspluatācija a) Lidojuma apkalpes locekļi, kas veic lidojumus ar vairākiem gaisa kuģu tipiem vai variantiem, atbilst šajā apakšdaļā noteiktajām prasībām attiecībā uz katru tipu vai variantu, izņemot gadījumus, kad saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā konkrētajiem tipiem vai variantiem ir paredzēti atvieglojumi saistībā ar prasībām par apmācību, pārbaudēm un neseno pieredzi. b) Ekspluatants var noteikt viendzinēja helikopteru tipu grupas. Ekspluatanta rīkota kvalifikācijas pārbaude par vienu tipu ir derīga attiecībā uz visiem pārējiem grupas tipiem, ja ir izpildīti abi turpmāk minētie nosacījumi: 1) grupā ietilpst vai nu tikai helikopteri ar vienu turbodzinēju, kurus ekspluatē saskaņā ar VFR, vai arī tikai helikopteri ar vienu virzuļdzinēju, kurus ekspluatē saskaņā ar VFR; 2) CAT lidojumu gadījumā 3 gadu cikla laikā tiek veiktas vismaz divas ekspluatanta rīkotas kvalifikācijas pārbaudes par katru tipu. c) Specializētās ekspluatācijas gadījumā gaisa kuģī/FSTD veiktas apmācības un ekspluatanta rīkotas kvalifikācijas pārbaudes elementus, kuri aptver ar specializēto uzdevumu saistītos būtiskos aspektus un nav saistīti ar tipu vai tipu grupu, var ieskaitīt attiecībā uz citām grupām vai tipiem, pamatojoties uz ekspluatanta veiktu riska novērtējumu. d) Ja, ekspluatējot vairākus helikopteru tipus vai variantus, ko izmanto pietiekami līdzīgu lidojumu veikšanai, pārbaudes reisa apstākļos veic tipu vai variantu rotācijas kārtībā, katra pārbaude reisa apstākļos atkārtoti apstiprina pārbaudi reisa apstākļos attiecībā uz citiem helikopteru tipiem vai variantiem. e) Lidojumu veikšanas rokasgrāmatā nosaka atbilstīgas procedūras un visus ekspluatācijas ierobežojumus visiem gadījumiem, kad ekspluatē vairākus gaisa kuģu tipus vai variantus.”; f) pielikuma ORO.FC.145. punktu groza šādi: i) punktu c) un d) apakšpunktu aizstāj ar šādiem: “c) CAT lidojumu gadījumā apmācības un pārbaužu programmas, tostarp mācību plānus un tādu programmas īstenošanas līdzekļu kā individuālu lidojumu simulācijas trenažieru iekārtu (FSTD) un citu mācību risinājumu izmantošanu, apstiprina kompetentā iestāde. d) FSTD, ko izmanto šīs apakšdaļas prasību izpildei, jāatbilst Regulā (ES) Nr. 1178/2011 noteiktajām kvalifikācijas prasībām un, ciktāl tas praktiski iespējams, jābūt identiskai ekspluatanta izmantotajam gaisa kuģim. Vajadzības gadījumā FSTD un gaisa kuģa atšķirības apraksta un tās aplūko instruktāžas vai, attiecīgi, apmācības laikā.”; ii) pievieno šādu f) un g) apakšpunktu: “f) Ekspluatants uzrauga visu periodisko apmācību un pārbaužu derīgumu. g) Šajā apakšdaļā prasītos derīguma periodus skaita no tā mēneša beigām, kurā ir gūta nesenā pieredze, pabeigta apmācība vai nokārtota pārbaude.”; g) pielikuma ORO.FC.146. punktu groza šādi: i) punkta b) apakšpunktu aizstāj ar šādu: “b) Ja apmācība, pārbaudes un novērtēšana notiek, veicot mācību lidojumus un izmantojot lidojumu simulācijas trenažierus, personālam, kas nodrošina apmācību un veic pārbaudes vai novērtēšanu, jāatbilst Regulas (ES) Nr. 1178/2011 I pielikumā (Part-FCL) noteiktajām kvalifikācijas prasībām. Turklāt personālam, kas nodrošina apmācību un veic pārbaudes attiecībā uz specializētu ekspluatāciju, jābūt attiecīgajai ekspluatācijai atbilstošai kvalifikācijai.”; ii) punkta d) apakšpunktu aizstāj ar šādu: “d) Neatkarīgi no šā punkta b) apakšpunkta kompetences izvērtēšanu reisa apstākļos var veikt atbilstīgi kvalificēts gaisa kuģa komandieris, ko iecēlis ekspluatants un kas ir izpildījis standartizāciju EBT koncepciju jomā un kompetenču novērtēšanā (vērtētājs maršrutā).”; iii) pievieno šādu e), f), g) un h) apakšpunktu: “e) Neatkarīgi no šā punkta b) apakšpunkta apmācību gaisa kuģī/FSTD un ekspluatanta rīkotu kvalifikācijas pārbaudi var veikt atbilstīgi kvalificēts gaisa kuģa komandieris, kam ir FI/TRI/SFI sertifikāts un ko ekspluatants iecēlis attiecībā uz jebkuru no turpmāk minētajiem lidojumu veidiem: 1) CAT lidojumi ar helikopteriem, kas atbilst ORO.FC.005. punkta b) apakšpunkta 2. punktā noteiktajiem kritērijiem; 2) CAT lidojumi ar helikopteriem, kas nav kompleksi helikopteri ar dzinēju, dienā un maršrutos, kuros navigāciju veic, izmantojot vizuālus orientierus uz zemes; 3) CAT lidojumi ar B klases lidmašīnām, kas neatbilst ORO.FC.005. punkta b) apakšpunkta 1. punktā noteiktajiem kritērijiem. f) Neatkarīgi no šā punkta b) apakšpunkta apmācību gaisa kuģī/FSTD un kompetences pierādīšanu / ekspluatanta rīkotu kvalifikācijas pārbaudi var veikt atbilstīgi kvalificēts gaisa kuģa kapteinis/komandieris, ko ekspluatants iecēlis attiecībā uz jebkuru no turpmāk minētajiem lidojumu veidiem: 1) specializēta ekspluatācija; 2) CAT lidojumi ar lidmašīnām, kas atbilst ORO.FC.005. punkta b) apakšpunkta 2. punktā noteiktajiem kritērijiem. g) Neatkarīgi no šā punkta b) apakšpunkta pārbaudi reisa apstākļos var veikt ekspluatanta iecelts atbilstīgi kvalificēts gaisa kuģa komandieris. h) Ekspluatants informē kompetento iestādi par personām, kas ieceltas saskaņā ar e) līdz g) apakšpunktu.”; h) ORO.FC.200. punkta d) apakšpunktu aizstāj ar šādu: “d) Īpašas prasības helikopteru ekspluatācijai Visos lidojumos ar helikopteriem, kuru MOPSC ir vairāk nekā 19 vietas, un lidojumos saskaņā ar IFR ar helikopteriem, kuru MOPSC ir vairāk nekā 9 vietas, lidojuma apkalpē jābūt vismaz diviem pilotiem.”; i) pielikuma ORO.FC.202. punktu groza šādi: i) ievaddaļu aizstāj ar šādu: “Lai lidojumus saskaņā ar IFR vai naktī drīkstētu veikt lidojuma apkalpe, kurā ir tikai viens pilots, izpilda turpmāk minētās prasības:”; ii) punkta b) apakšpunktu aizstāj ar šādu: “b) AR NOLŪKU ATSTĀTS TUKŠS”; j) pielikuma ORO.FC.220. punktu groza šādi: i) punkta b) apakšpunktu aizstāj ar šādu: “b) Ja lidojuma apkalpes loceklis ir sācis apgūt ekspluatanta rīkotu pārkvalifikācijas kursu, viņu līdz šā kursa pabeigšanai vai beigām nedrīkst norīkot lidojuma apkalpes locekļa pienākumu veikšanai cita tipa vai klases gaisa kuģos. Apkalpes locekļus, kas lido tikai ar B klases lidmašīnām, pārkvalifikācijas kursu laikā drīkst norīkot lidojumos ar cita tipa B klases lidmašīnām tādā mērā, lai būtu iespējams nodrošināt ekspluatāciju. Apkalpes locekļus, kas apgūst pārkvalifikācijas kursu ar viendzinēja helikopteru, kursa laikā drīkst norīkot lidojumos ar viendzinēja helikopteriem, ar nosacījumu, ka netiek ietekmētas mācības.”; ii) pievieno šādu f) apakšpunktu: “f) Ja ekspluatācijas apstākļi, piemēram, pieteikšanās uz jaunu AOC vai jauna gaisa kuģu tipa vai klases pievienošana flotei, kavē ekspluatantu izpildīt d) apakšpunktā noteiktās prasības, ekspluatants var izstrādāt īpašu pārkvalifikācijas kursu, kas uz laiku izmantojams, lai apmācītu ierobežotu skaitu pilotu.”; k) pielikuma ORO.FC.230. punktu aizstāj ar šādu: “ORO.FC.230 Periodiskā apmācība un pārbaudes a) Visi lidojuma apkalpes locekļi pabeidz periodisko apmācību un nokārto pārbaudes, kas attiecas uz to gaisa kuģu tipu vai variantu un ar to saistītajām gaisa kuģa iekārtām, ar kuru tie veic lidojumus. b) Ekspluatanta rīkota kvalifikācijas pārbaude 1) Visi lidojuma apkalpes locekļi kārto ekspluatanta rīkotas kvalifikācijas pārbaudes parastajā lidojuma apkalpes sastāvā. 2) Ja lidojuma apkalpes loceklim ekspluatācija būs jāveic saskaņā ar IFR, ekspluatanta rīkotā kvalifikācijas pārbaude attiecīgi norit bez ārējiem vizuālajiem orientieriem. 3) Ekspluatanta rīkotā kvalifikācijas pārbaude ir derīga 6 kalendāros mēnešus. Ja B klases lidmašīnu lidojumi dienā saskaņā ar VFR notiek sezonās, kas nav ilgākas par 8 secīgiem mēnešiem, pietiek ar vienu ekspluatanta rīkotu kvalifikācijas pārbaudi, Kvalifikācijas pārbaudi veic pirms CAT ekspluatācijas sākuma. c) Pārbaude reisa apstākļos Visi lidojuma apkalpes locekļi kārto pārbaudi reisa apstākļos ar gaisa kuģi. Pārbaude reisa apstākļos ir derīga 12 kalendāros mēnešus. d) Avārijas un drošības ierīču lietošanas apmācība un pārbaudes Visi lidojuma apkalpes locekļi pabeidz periodisko apmācību un nokārto pārbaudes par visu gaisa kuģī esošo avārijas un drošības ierīču atrašanās vietu un lietošanu. Avārijas un drošības ierīču lietošanas apmācība un pārbaudes ir derīgas 12 kalendāros mēnešus. e) CRM apmācība 1) CRM apmācības elementus iekļauj visos attiecīgajos periodiskās apmācības posmos. 2) Visi lidojuma apkalpes locekļi apgūst īpašu modulāru CRM apmācības kursu. Visi galvenie CRM apmācības kursa temati iespējami vienmērīgi tiek apgūti modulārās apmācības nodarbībās katrā 3 gadu periodā. f) Visi lidojuma apkalpes locekļi vismaz reizi 12 kalendārajos mēnešos pabeidz apmācību uz zemes un apmācību lidojumā FSTD vai gaisa kuģī, vai arī apvienotu apmācību FSTD un gaisa kuģī.”; l) pielikuma ORO.FC.235. punktu aizstāj ar šādu: “ORO.FC.235 Pilota kvalifikācija, lai veiktu savus pienākumus no jebkura pilota sēdekļa – lidmašīnas a) Lidmašīnu komandieri, kuriem saskaņā ar saviem pienākumiem jāspēj veikt lidojumus no jebkura pilota sēdekļa un pildīt otrā pilota pienākumus, vai komandieri, kuriem jāpilda apmācības vai pārbaužu veikšanas pienākumi, pabeidz papildu apmācību un nokārto pārbaudes, lai nodrošinātu, ka tie no jebkura sēdekļa spēj veikt attiecīgās standarta, nestandarta un ārkārtas procedūras. Šādu apmācību un pārbaudes norāda lidojumu veikšanas rokasgrāmatā. Pārbaudes var veikt kopā ar ekspluatanta rīkoto kvalifikācijas pārbaudi, kas noteikta ORO.FC.230. punkta b) apakšpunktā, vai kā daļu no EBT programmas, kas noteikta ORO.FC.231. punktā. b) Papildu apmācībā un pārbaudēs ietver vismaz šādus tematus: 1) dzinēja atteice pacelšanās laikā; 2) nolaišanās un aiziešanu uz otro riņķi, vienam dzinējam nedarbojoties; un 3) nosēšanās, vienam dzinējam nedarbojoties. c) Derīguma periods ir 12 kalendārie mēneši. Attiecībā uz ekspluatantiem, kam ir apstiprināta EBT programma, derīgumu nosaka atbilstīgi novērtēšanas un apmācības elementiem saskaņā ar ORO.FC.232. punktu. d) Veicot pienākumus no otrā pilota sēdekļa, arī ORO.FC.230. punktā prasītajām pārbaudēm vai ORO.FC.231. punktā prasītajam novērtējumam un apmācībai attiecībā uz lidojumu veikšanu no komandiera sēdekļa jābūt derīgām un tādām, kas ir spēkā. e) Pilots, kas nomaina komandieri, līdztekus ORO.FC.230. punkta b) apakšpunktā paredzētajām ekspluatanta rīkotajām kvalifikācijas pārbaudēm vai ORO.FC.231. punktā prasītajam novērtējumam un apmācībai ir pierādījis prasmi veikt vingrinājumus un procedūras, par kurām tas parasti neatbild. Ja atšķirības starp kreiso un labo sēdekli nav būtiskas, šo prasmi var pierādīt jebkurā sēdeklī. f) Pilots, kas nav komandieris un kas strādā komandiera sēdeklī, līdztekus ORO.FC.230. punkta b) apakšpunktā paredzētajām ekspluatanta rīkotajām kvalifikācijas pārbaudēm vai ORO.FC.231. punktā prasītajam novērtējumam un apmācībai ir pierādījis prasmi veikt vingrinājumus un procedūras, par kurām parasti atbild komandieris, pārraudzīdams pilotu darbu. Ja atšķirības starp kreiso un labo sēdekli nav būtiskas, šo prasmi var pierādīt jebkurā sēdeklī.”; m) iekļauj šādu ORO.FC.236. punktu: “ORO.FC.236 Pilota kvalifikācija, lai veiktu savus pienākumus no jebkura pilota sēdekļa – helikopteri a) Helikopteru piloti, kuriem saskaņā ar saviem pienākumiem jāspēj veikt lidojumus no jebkura pilota sēdekļa, pabeidz papildu apmācību un nokārto pārbaudes, lai nodrošinātu, ka tie no jebkura sēdekļa spēj veikt attiecīgās standarta, nestandarta un ārkārtas procedūras. Šī kvalifikācija ir derīga 12 kalendāros mēnešus. b) Pašreizējos attiecīgā tipa FI vai TRI uzskata par atbilstīgiem a) apakšpunktā noteiktajām prasībām, ja pēdējo sešu mēnešu laikā tie ir veikuši FI vai TRI darbību ar attiecīgo tipu un helikopteru.”; n) pielikuma ORO.FC.240. punktu groza šādi: i) punkta b) apakšpunktu aizstāj ar šādu: “b) AR NOLŪKU ATSTĀTS TUKŠS”; ii) punkta c) apakšpunktu aizstāj ar šādu: “c) Virzuļdzinēju B klases lidmašīnām, kuras vienmēr vada tikai viens pilots un ar kurām veic lidojumus dienā saskaņā ar VFR, a) apakšpunktu nepiemēro.”; o) pielikuma ORO.FC.A.245. punktu groza šādi: i) punkta a) apakšpunktu aizstāj ar šādu: “a) Lidmašīnas ekspluatants, kam ir atbilstīga pieredze, vienu vai vairākas no turpmāk minētajām lidojuma apkalpes apmācības un pārbaužu prasībām var aizstāt ar alternatīvu apmācības un kvalifikācijas programmu (ATQP), ko apstiprinājusi kompetentā iestāde: 1) SPA.LVO.120. punktā noteiktās prasības par lidojuma apkalpes locekļu apmācību un kvalifikāciju; 2) ORO.FC.220. punktā noteiktās prasības par pārkvalifikācijas apmācību un pārbaudēm; 3) ORO.FC.125. punktā noteiktās prasības par apmācību par atšķirībām, iepazīšanas apmācību, apmācību par iekārtām un procedūrām; 4) ORO.FC.205. punktā noteiktās prasības par komandieru kursiem; 5) ORO.FC.230. punktā noteiktās prasības par periodisko apmācību un pārbaudēm; un 6) ORO.FC.240. punktā noteiktās prasības par vairāku gaisa kuģu tipu vai variantu ekspluatāciju.”; ii) punkta d) un e) apakšpunktu aizstāj ar šādiem: “d) Papildus Regulas (ES) Nr. 1178/2011 I pielikuma (Part-FCL) ORO.FC.230. punktā un FCL.060. punktā paredzētajām pārbaudēm visi lidojuma apkalpes locekļi pabeidz izvērtējumu darbībai reisa apstākļos (LOE), ko veic FSTD trenažierī. LOE ir derīgs 12 kalendāros mēnešus. LOE ir pabeigts, ja ir izpildīti abi turpmāk minētie nosacījumi: 1) ir izpildīts LOE mācību plāns; un 2) lidojuma apkalpes loceklis ir pierādījis pieņemamu veiktspējas līmeni. e) Pēc apstiprinātās ATQP 2 gadu darbības ekspluatants ar kompetentās iestādes atļauju ORO.FC.230. punktā minēto pārbaužu derīguma termiņu drīkst pagarināt šādi: 1) ekspluatanta rīkota kvalifikācijas pārbaude – līdz 12 kalendārajiem mēnešiem; 2) pārbaudi reisa apstākļos – līdz 24 kalendārajiem mēnešiem; 3) avārijas un drošības ierīču lietošanas pārbaude – līdz 24 kalendārajiem mēnešiem.”; iii) pievieno šādu f) un g) apakšpunktu: “f) Visi lidojuma apkalpes locekļi apgūst īpašu modulāru CRM apmācības kursu. Visi galvenie CRM apmācības kursa temati iespējami vienmērīgi tiek apgūti modulārās apmācības nodarbībās katrā 3 gadu periodā. g) ATQP programma ietver 48 stundas ar FSTD katram lidojuma apkalpes loceklim, tās vienmērīgi sadalot 3 gadu programmā. Ekspluatants var samazināt FSTD stundu skaitu, bet ne mazāk kā līdz 36 stundām, ar nosacījumu, ka ekspluatants pierāda, ka sasniegtais drošuma līmenis ir līdzvērtīgs tās programmas nodrošinātajam drošuma līmenim, kuru ATQP var aizstāt saskaņā ar a) apakšpunktu.”; p) pielikuma ORO.FC.H.250. punkta a) apakšpunkta 1. punktu aizstāj ar šādu: “a) CPL(H) (helikopteriem) turētājs CAT lidojumus vienpilota helikoptera komandiera statusā veic tikai tad, ja: 1) veicot lidojumus saskaņā ar IFR, viņš/viņa ir lidojis ar helikopteriem vismaz 700 stundas, tostarp 300 stundas kapteiņa statusā. Kopējais lidojumu laiks ar helikopteriem ietver 100 stundas saskaņā ar IFR. Šajās 100 stundās drīkst ieskaitīt līdz 50 stundām instrumentālā laika, ko veic ar FFS(H) B līmeņa vai FTD 3. līmeņa kvalifikāciju vai augstāku kvalifikāciju instrumentālajai apmācībai. 300 lidojuma stundas kapteiņa statusā var aizstāt ar lidojuma laiku otrā pilota statusā, veicot lidojumus daudzpilotu lidojuma apkalpes sistēmā, kas paredzēta lidojumu veikšanas rokasgrāmatā, 2 stundas lidojuma laika otrā pilota statusā pielīdzinot 1 stundai lidojuma laika kapteiņa statusā;”; q) pirms ORO.FC.330. punkta pievieno šādu ORO.FC.320. un ORO.FC.325. punktu: “ORO.FC.320 Ekspluatanta rīkota pārkvalifikācijas apmācība un pārbaudes Ekspluatanta rīkotā pārkvalifikācijas kursā iekļauj ekspluatanta rīkotu kvalifikācijas pārbaudi. ORO.FC.325 Apmācība un pārbaudes par iekārtām un procedūrām Ja lidojuma apkalpes loceklis apgūst apmācību par iekārtām un procedūrām, kam nepieciešamas mācības piemērotā FSTD vai gaisa kuģī, attiecībā uz standarta ekspluatācijas procedūrām, kuras saistītas ar specializētu ekspluatāciju, lidojuma apkalpes loceklis iziet ekspluatanta rīkotu kvalifikācijas pārbaudi.”; r) pielikuma ORO.FC.330. punktu aizstāj ar šādu: “ORO.FC.330 Periodiskā apmācība un pārbaudes – ekspluatanta rīkota kvalifikācijas pārbaude a) Visi lidojuma apkalpes locekļi pabeidz periodisko apmācību un nokārto ekspluatanta rīkotas kvalifikācijas pārbaudes. Specializētas ekspluatācijas gadījumā periodiskā apmācība un pārbaudes aptver attiecīgos aspektus, kas saistīti ar lidojumu veikšanas rokasgrāmatā aprakstītajiem specializētajiem uzdevumiem. b) Pienācīga uzmanība tiek atvēlēta lidojumiem, ko veic saskaņā ar IFR vai naktī. c) Ekspluatanta rīkotā kvalifikācijas pārbaude ir derīga 12 kalendāros mēnešus.”; s) pielikuma I papildinājumu aizstāj ar šādu: “I papildinājums DEKLARĀCIJA atbilstīgi Komisijas Regulai (ES) Nr. 965/2012 par gaisa kuģu ekspluatāciju Ekspluatants Nosaukums: Vieta, kurā ir ekspluatanta galvenā uzņēmējdarbības vieta vai, ja ekspluatantam nav galvenās uzņēmējdarbības vietas, vieta, kurā ekspluatants veic uzņēmējdarbību vai ir rezidents, un vieta, no kuras tiek vadīta darbība: Atbildīgā vadītāja vārds, uzvārds un kontaktinformācija: Gaisa kuģu ekspluatācija Ekspluatācijas sākuma datums vai datums, no kura piemēro izmaiņas: Informācija par gaisa kuģiem, ekspluatāciju un lidojumderīguma uzturēšanas vadības organizāciju (25): Gaisa kuģu tips(-i), reģistrācija(-as) un galvenā bāze: Gaisa kuģa MSN (26) Gaisa kuģa tips Gaisa kuģa reģistrācija (27) Galvenā bāze Ekspluatācijas veids(-i) (28) Organizācija, kas atbild par lidojumderīguma uzturēšanas vadību (29) Ekspluatants pirms šādas ekspluatācijas saņem iepriekšēju apstiprinājumu (30) vai speciālu apstiprinājumu (31) konkrētai ekspluatācijai. Attiecīgā gadījumā – informācija par saņemtajiem apstiprinājumiem. Pievieno speciālo apstiprinājumu sarakstu, kurā ietver: — attiecīgā gadījumā – speciālos apstiprinājumus, ko piešķīrusi trešā valsts; — ar ekspluatācijas kredītiem veikto darbību nosaukumus (piemēram, EFVS 200, SA CAT I u. c.). Attiecīgā gadījumā – informācija par saņemto specializētās ekspluatācijas atļauju (attiecīgā gadījumā pievieno atļauju(-as)). Attiecīgā gadījumā – saraksts, kurā norādīti alternatīvi līdzekļi atbilstības panākšanai (AltMoC) ar atsaucēm uz saistītajiem AMC, ko tie aizstāj (pievieno AltMoC). Paziņojumi ☐ Ekspluatants atbilst un arī turpmāk atbildīs Eiropas Parlamenta un Padomes Regulas (ES) 2018/1139 V pielikumā noteiktajām pamatprasībām un Regulas (ES) Nr. 965/2012 prasībām. ☐ Pārvaldības sistēmas dokumentācija, tostarp lidojumu veikšanas rokasgrāmata, atbilst prasībām, kas noteiktas Komisijas Regulas (ES) Nr. 965/2012 III pielikumā (Part-ORO), V pielikumā (Part-SPA), VI pielikumā (Part-NCC) vai VIII pielikumā (Part-SPO), un visus lidojumus veic saskaņā ar lidojumu veikšanas rokasgrāmatas noteikumiem, kā noteikts Part-ORO ORO.GEN.110. punkta b) apakšpunktā. ☐ Visiem ekspluatētajiem gaisa kuģiem ir: — derīgs lidojumderīguma sertifikāts saskaņā ar Komisijas Regulu (ES) Nr. 748/2012 vai trešā valstī reģistrētiem gaisa kuģiem – saskaņā ar ICAO 8. pielikumu; un — ja tos izmanto SPO darbībām – spēkā esošs nomas līgums saskaņā ar ORO.SPO.100. punktu. ☐ Visiem lidojuma apkalpes locekļiem ir apliecība saskaņā ar Komisijas Regulas (ES) Nr. 1178/2011 I pielikumu, kā noteikts Part-ORO ORO.FC.100. punkta c) apakšpunktā, un attiecīgā gadījumā salona apkalpes locekļi ir apmācīti saskaņā ar Part-ORO CC apakšiedaļu. ☐ (Attiecīgā gadījumā) Ekspluatants ir ieviesis atzītu nozares standartu un pierādījis atbilstību tam. Atsauce uz standartu: Sertifikācijas struktūra: Pēdējās atbilstības revīzijas veikšanas datums: ☐ Ekspluatants paziņos kompetentajai iestādei par apstākļu maiņu, kas ietekmē tā atbilstību Regulas (ES) 2018/1139 V pielikumā noteiktajām pamatprasībām un Komisijas Regulas (ES) Nr. 965/2012 prasībām, kas ar šo deklarēta kompetentajai iestādei, un par izmaiņām šajā deklarācijā iekļautajos un tai pielikumā pievienotajos AltMoC sarakstos un tajos ietvertajā informācijā, kā prasīts Part-ORO ORO.GEN.120. punkta a) apakšpunktā. ☐ Ekspluatants apliecina, ka šajā deklarācijā ietvertā informācija ir pareiza. Datums un atbildīgā vadītāja vārds, uzvārds un paraksts.